turjo4nis/wikipedia-bn-dump-20250701 huggingface dataset:
কাশফুল

কাশফুল একধরনের বহুবর্ষজীবী ঘাসজাতীয় উদ্ভিদ। এর বৈজ্ঞানিক নাম Saccharum spontaneum (,  )। এরা উচ্চতায় সাধারনত ৩ মিটার পর্যন্ত লম্বা হয়। নদীর তীরে ফুলফোটা শ্বেতশুভ্র কাশবন  দেখতে খুবই সুন্দর। এর আদিবাস রোমানিয়া।

এটি নিয়ন্ত্রণহীন ভাবে মাটিতে দ্রুত উপনিবেশ স্থাপন করতে পারে। এর ফলে কোথাও কোথাও ফসলি জমি এবং চারণভূমিগুলিকেও এরা গ্রাস করে  আক্রমণাত্মক প্রজাতিতে পরিণত হয়। এই ধরনের সমস্যা পানাম প্রজাতন্ত্রে নথিভুক্ত করা হয়েছে।

বর্ণনা 
কাশফুল মূলত ছন গোত্রীয় এক ধরনের ঘাস। নদীর ধার, জলাভূমি, চরাঞ্চল, শুকনো রুক্ষ এলাকা, পাহাড় কিংবা গ্রামের কোনো উঁচু জায়গায় কাশের ঝাড় বেড়ে ওঠে। তবে নদীর তীরেই এদের বেশি জন্মাতে দেখা যায়। এর কারণ হল নদীর তীরে পলিমাটির আস্তর থাকে এবং এই মাটিতে কাশের মূল সহজে সম্প্রসারিত হতে পারে। শরত ঋতুতে সাদা ধবধবে কাশফুল ফোঁটে। বাংলাদেশের সব অঞ্চলেই কাশফুল দেখতে পাওয়া যায়। কাশফুল পালকের মতো নরম এবং রঙ ধবদবে সাদা। গাছটির চিরল পাতার দুই পাশ খুবই ধারালো।

ব্যবহার 
গ্রাম এলাকার জ্বালানি ও কম দামে পানের বরজের ছাউনি হিসেবে কাশের ব্যবহার হয়ে আসছে বহু বছর ধরে। আয়ুর্বেদিক চিকিৎসকদের মতে, কাশফুলের বেশ কিছু ঔষধি গুণ রয়েছে। যেমন- পিত্তথলিতে পাথর হলে নিয়মিত গাছের মূলসহ অন্যান্য উপাদান দিয়ে ওষুধ তৈরি করে পান করলে পিত্তথলির পাথর দূর হয়। কাশমূল বেটে চন্দনের মতো নিয়মিত গায়ে মাখলে গায়ের দুর্গন্ধ দূর হয়। এছাড়াও শরীরে ব্যথানাশক ফোঁড়ার চিকিৎসায় কাশের মূল ব্যবহৃত হয়।

ধর্মীয় ব্যবহার 
শুভ কাজে কাশফুলের পাতা বা ফুল ব্যবহৃত হয়। কুশ হল কাশফুলের সমগোত্রীয় উদ্ভিদ যা কিনা কাশের মতই দেখতে; হিন্দু ধর্মাবলম্বীদের পবিত্র ধর্মগ্রন্থ ‘পুরাণ’-এ কুশের স্থান শীর্ষে।

সাহিত্য মাধ্যমে 
সাহিত্যে কাশফুলের কথা এসেছে নানাভাবে। রবীন্দ্রনাথ প্রাচীন গ্রন্থ ‘কুশজাতক’ কাহিনী অবলম্বন করে ‘শাপমোচন’ নৃত্যনাট্য রচনা করেছেন। কাশফুল মনের কালিমা দূর করে। শুভ্রতা অর্থে ভয় দূর করে শান্তির বার্তা বয়ে আনে। শুভ কাজে কাশফুলের পাতা বা ফুল ব্যবহার করা হয়।

অন্যান্য তথ্য 
প্রাগৈতিহাসিককাল থেকে বাংলাদেশ ও এর পার্শ্ববর্তী অঞ্চলে কাশফুল ছিল। কাশফুলের অন্য একটি প্রজাতির নাম কুশ। এরা দেখতে প্রায় কাশফুলের মতোই। সনাতন ধর্মাবলম্বীদের পবিত্র ধর্মগ্রন্থ ‘পুরাণ’-এ কুশের স্থান খুব উঁচুতে। গ্রামের বাড়ি বা পুকুর পাড়ে ইচ্ছা করলে কাশফুল লাগান যেতে পারে। তবে সে ক্ষেত্রে কিছুটা ঠাণ্ডা ও বালু মিশ্রিত স্থান বেছে নিতে হবে।

কাশবন কমে যাওয়ার কারণ 
কাশবন কমে যাওয়ার পেছনে জলবায়ুর পরিবর্তনের প্রভাব দাবী পরিবেশ ও সংশ্লিষ্ট বিশেষজ্ঞদের। প্রাকৃতিকভাবে বেড়ে ওঠা কোনো কিছুর পরিবর্তন প্রাকৃতিক পরিবেশের পরিবর্তনই নির্দেশ করে। তাছাড়া নদীর তীর দখল হয়ে যাবার জন্যেও কাশফুল দিনদিন কমে এসেছে। জ্বালানি বা অন্য কোনো কাজে ব্যবহারের জন্য নয়, অন্তত মানুষের সৌন্দর্য প্রেমিদের মনের চাহিদার জন্য হলেও নদী তীরে থাকুক আগের মত দিগন্ত-বিস্তৃত কাশবন। জমি দখল আর নদের তীরে চাষাবাদ বেড়ে যাওয়ায় কাশবনের পরিধি কমে এসেছে।

চিত্রশালা

আরও দেখুন
 পাহাড়ি কাশ

তথ্যসূত্র

বহিঃসংযোগ 

ফুল
বাংলাদেশের ফুল
উদ্ভিদ
ভুটানের উদ্ভিদ
নেপালের উদ্ভিদ
বাংলাদেশের উদ্ভিদ
ভারতীয় উপমহাদেশের উদ্ভিদ
কার্ল লিনিয়াস কর্তৃক নামকরণকৃত ট্যাক্সা
ঢাকা-১৮

ঢাকা-১৮ হলো বাংলাদেশের জাতীয় সংসদের ৩০০টি নির্বাচনী আসনের মধ্যে ১৯১ তম আসন। এই আসনটি ঢাকা উত্তর সিটি কর্পোরেশন এর ০১, ১৭, ৪৩, ৪৪, ৪৫, ৪৬, ৪৭, ৪৮, ৪৯, ৫০, ৫১, ৫২, ৫৩ ও ৫৪ নম্বর ওয়ার্ড নিয়ে গঠিত।

সীমানা
ঢাকা-১৮ আসনটি ঢাকা উত্তর সিটি কর্পোরেশনের ওয়ার্ড নং ১,১৭,৪৩, ৪৪,৪৫,৪৬,৪৭,৪৮,৪৯,৫০,৫১,৫২,৫৩ ও ৫৪ নিয়ে গঠিত।

ইতিহাস
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়, যার ফলে রাজধানীতে আসন সংখ্যা ১৩টি থেকে বৃদ্ধি পেয়ে ২০টি-তে দাঁড়ায়।

নির্বাচিত সাংসদ

নির্বাচনী ফলাফল

২০১৪

২০০৮

তথ্যসূত্র

বহিঃসংযোগ
 প্রথম আলোতে ঢাকা-১৮

 
ঢাকা জেলার জাতীয় সংসদীয় আসন
১৯৭৩-এ বাংলাদেশে প্রতিষ্ঠিত
ঢাকা জেলা
বৌদ্ধ দর্শন

বৌদ্ধ দর্শন হল ত্রিপিটক ও আগমে লিপিবদ্ধ গৌতম বুদ্ধের উপদেশের বিস্তারিত ব্যাখ্যা। এই দর্শনের মূল উপজীব্য হল ধর্মের বাস্তব রূপটি প্রকাশ করা। বৌদ্ধ দর্শনে ধারণাগুলির স্বরূপ আলোচনার পর পুনরায় বৌদ্ধ মধ্যপন্থায় ফিরে আসার প্রবণতাটি বার বার আলোচিত হয়েছে।

প্রাচীন বৌদ্ধধর্ম অধিবিদ্যা, প্রপঞ্চবিজ্ঞান, নীতিবিজ্ঞান ও জ্ঞানতত্ত্বের অনুমান-ভিত্তিক ধারণাগুলি এড়িয়ে গিয়ে আয়তনের পরীক্ষামূলক প্রমাণের ভিত্তিতে দর্শনতত্ত্ব গড়ে তুলেছিল।

তা সত্ত্বেও, বৌদ্ধ পণ্ডিতরা পরবর্তীকালে তত্ত্ববিদ্যা ও অধিবিদ্যা-সংক্রান্ত বিষয়গুলির উত্থাপন করেছিলেন। বৌদ্ধ দর্শনের নির্দিষ্ট কয়েকটি বক্তব্য প্রায়শই বিভিন্ন বৌদ্ধ সম্প্রদায়গুলির মধ্যে বিবাদের কারণ হয়ে দাঁড়িয়েছে। এই বিস্তারিত ব্যাখ্যাসমূহ ও বিবাদ থেকেই অভিধর্মের প্রাচীন বৌদ্ধধর্মের বিভিন্ন সম্প্রদায়, মহাযান শাখা এবং প্রজ্ঞাপারমিতা, মাধ্যমক, বুদ্ধ-প্রকৃতি ও যোগাচার প্রভৃতি শাখার উৎপত্তি ঘটে।

টীকাবৌদ্ধ বুদ্ধের জন্ম খ্রীষ্টপূর্ব ষষ্ঠ শতাব্দিতে

তথ্যসূত্র

সূত্র

 Elías Capriles. [https://web.archive.org/web/20110717191150/http://webdelprofesor.ula.ve/humanidades/elicap/en/uploads/Biblioteca/philosophical_schools.pdf  The Four Schools of Buddhist Philosophy: Clear Discrimination of Views Pointing at the Definitive Meaning]. The Four Philosophical Schools of the Sutrayana Traditionally Taught in Tibet with Reference to the Dzogchen Teachings. 
 William Edelglass and Jay Garfield, Buddhist Philosophy: Essential Readings, New York: Oxford University Press, 2009, .
 
 
 Daniel Perdue: Debate in Tibetan Buddhism, Publisher : Snow Lion Publications, 1992,  ,  EAN 9780937938768

বহিঃসংযোগ
 Buddhism in a Nutshell
 2500 Years of Buddhism by Prof. P.Y. Bapat (1956) at archive.org

চীনা দর্শন
ভারতীয় দর্শন
সংস্কৃতি অনুযায়ী দর্শন
ধর্মীয় দর্শন
তিব্বতী বৌদ্ধধর্ম
আলেহান্দ্রো হোদোরফ্‌স্কি

আলেহান্দ্রো হোদোরফ্‌স্কি প্রুলানস্কি (; জন্ম: ১৭ ফেব্রুয়ারি, ১৯২৯) একজন চিলীয় চলচ্চিত্র এবং নাট্য পরিচালক, নাট্যকার, অভিনেতা, লেখক, কবি, সঙ্গীতজ্ঞ, কমিক বই লেখক এবং আধ্যাত্মিক গুরু। তিনি বিশেষভাবে পরিচিতি লাভ করেছেন তার অগ্রবর্তী চলচ্চিত্র নির্মাণের কারণে। বিশেষ করে "হলি মাউন্টেন" "এল টপো (গাধা)" ও "দ্য ড্যাঞ্চ অব রিয়েলিটি" প্রভৃতি সিনেমা নির্মাণের জন্য তিনি সমাদৃত হয়েছেন।

জীবনী

প্রাথমিক জীবন 
হোদোরফ্‌স্কি উক্রেনিয়ান-ইহুদি পরিবারে জন্ম গ্রহণ করেন চিলিতে। অসুখী ও বিচ্ছিন্ন জীবনযাপনের অভিজ্ঞতার ভেতর দিয়ে কৈশোর অতিক্রম করেন, যার ফলশ্রুতিতে কবিতা লেখা ও পড়ার প্রতি তার এক বিশেষ টান তৈরি হয়। কলেজ থেকে বিচ্ছিন্ন হয়ে তিনি থিয়েটারে কাজ শুরু করেন। থিয়েটারে তিনি মূলত মূকাভিনয় করতেন। ১৯৪৭ সালে প্রতিষ্ঠা করেন নিজের নাট্যদল টিত্রো মিমিকো এবং ১৯৫০ এর ভেতরে পাড়ি জমান প্যারিস।

ফ্রান্স, মেক্সিকো 
ফ্রান্সের প্যারিসে হোদোরফ্‌স্কি মেমে অধ্যয়ন শুরু করেন Étienne Decroux'র সাথে এবং পরবর্তীতে তিনি মার্সেল মারক্যু'র দলে যোগদান করেন যিনি ছিলেন Étienne Decroux'র ছাত্র।

তথ্যসূত্র 

চিলীয় চলচ্চিত্র পরিচালক
চিলির ব্যক্তিত্ব
১৯২৯-এ জন্ম
জীবিত ব্যক্তি
২০শ শতাব্দীর নাস্তিক
২১শ শতাব্দীর নাস্তিক
ফরাসি ভাষার চলচ্চিত্র পরিচালক
ফরাসি চলচ্চিত্র পরিচালক
পরাবাস্তববাদী চলচ্চিত্র নির্মাতা
ইহুদি নাস্তিক
ইহুদি নারীবাদী
মনোরোগ বিশেষজ্ঞ
ফ্রান্সের নাগরিকীকৃত নাগরিক
দত্তনগর কৃষি খামার

দত্তনগর কৃষি খামার: চুয়াডাঙ্গা জেলার জীবননগর উপজেলার আংশিক ও  ঝিনাইদহের মহেশপুর উপজেলায় বিশাল আয়তন নিয়ে অবস্থিত দত্তনগরের হেমেন্দ্র নাথ দত্তের একটি সবজি খামার। এশিয়ার বৃহৎ কৃষি খামারগুলোর অন্যতম। ১৯৪০ সালে হেমেন্দ্র নাথ দত্তের খামারটি প্রায় তিন হাজার (৩০০০) একর জমির উপর অবস্থিত।

দত্তনগর এ বিশাল খামারের আওতায় ৫টি ফার্ম আছে। সেগুলো হচ্ছে গোকুলনগর, পাথিলা, মথুরা, করিঞ্চা এবং কুশাডাঙ্গা। ফার্মগুলোর মোট জমির পরিমাণ দু’হাজার ৭৩৭ একর। আবাদী জমির পরিমাণ প্রায় আড়াই হাজার একর। নিচু জমি আছে ৬শ’একর এবং বিল এলাকা আছে ২শ’একরের উপর। ১৯৪৭ সালে ভারত বিভাগের পর এইচ দত্ত দত্তনগর খামার ছেড়ে কলকাতায় চলে যান। ম্যানেজার ও কর্মচারিরা খামার দেখাশুনা করতে থাকেন। ১৯৪৮ সালে তৎকালীন পাকিস্তান সরকার দত্তনগর খামার অধিগ্রহণ করে এবং কৃষি বিভাগের উপর পরিচালনার দায়িত্ব অর্পণ করা হয়। ১৯৬২ সালে ফার্মের যাবতীয় সম্পত্তি কৃষি উন্নয়ন কর্পোরেশন এর কাছে হস্তান্তর করা হয়। বিএডিসি বিভিন্ন শস্য বীজ উৎপাদনে খামারটি কাজে লাগায়। অফিস, বাসভবন সহ নানান স্থাপনা নির্মাণ করা হয়। সেচের জন্য বসানো হয় গভীর ও অগভীর নলকূপ। আর ক্ষেতে পানি সরবরাহের জন্য পাকা ড্রেন নির্মাণ করা হয়। আগে শ্রমিক দিয়ে শস্য কর্তন ও মাড়াই করা হতো। এখন বড় বড় মেশিনের সাহায্যে ফসল কাটা ও মাড়াই করা হয়। সেচের জন্য ৩৬টি গভীর, ১৩টি অগভীর এবং ১০টি পাওয়ার পাম্প

অবস্থান 
ঝিনাইদহের মহেশপুর উপজেলার স্বরুপপুর এবং আংশিক পান্তাপাড়া  ইউনিয়নে অবস্থিত।

গ্রামঃ দত্তনগর, থানা+পোষ্টঃ মহেশপুর উপজেলা, জেলাঃ ঝিনাইদহ।

ইতিহাস 
আজ থেকে প্রায় ৭৭ বছর আগে কলকাতার বিশিষ্ট ঠিকাদার হেমেন্দ্র নাথ দত্ত এ বিশাল কৃষি খামার স্থাপন করেন। তিনি দ্বিতীয় বিশ্বযুদ্ধের সময় ব্রিটিশ সেনা বাহিনীর রসদ সরবরাহকারি ঠিকাদার ছিলেন। তিনি সেনাবাহিনীর জন্য সবজি সরবরাহের ঠিকাদারি লাভ করেন। তাজা সবজি উৎপাদনের জন্য নিজ গ্রাম দত্তনগরে এ বিশাল কৃষি খামার গড়ে তুলেন। ১৯৪০ সালে এ এলাকা ছিল যোগাযোগ বিচ্ছিন্ন নিভৃত পল্লী। সড়ক ছিল না। রেলপথে দর্শনা স্টেশনে সবজি বহন করে নিয়ে কলকাতায় পাঠানোও ছিল দুরূহ ব্যাপার। দীর্ঘ সময় লাগায় পচে যেত। তিনি দত্তনগরে হেলিপ্যাড স্থাপন করেন। প্রতিদিন হেলিকপ্টারযোগে টাটকা শাক-সবজি কলকাতায় সরবরাহ করে তিনি প্রচুর লাভ করতেন। খামারের কলেবরও বৃদ্ধি করেন।

ব্রিটিশ শাসনকালে দত্ত নামের একজন ব্রিটিশ নাগরিক চাষ শুরু করেন এলাকার কিছু মানুষের সাহায্যে। ব্রিটিশ এর নাম অনুসারে এলাকার নাম দত্তনগর করা হয়।

বিবরণ 

"যেভাবে যেতে হবে"

* জেলা শহর ঝিনাইদহ বাস স্ট্যান্ড থেকে বাসযোগে কালীগঞ্জ বাসস্ট্যান্ডে আসতে হবে তারপর পুনঃরায় বাসযোগে মহেশপুর বাসস্ট্যান্ডে নেমে বাসযোগে/রিক্সা ভ্যান/সিএনজি এর মাধ্যমে সরাসরি এশিয়ার বৃহত্তম দত্তনগর কৃষি খামারে যাওয়া যাবে।

* জেলা শহর ঝিনাইদহ বাস স্ট্যান্ড থেকে বাসযোগে জীবননগর বাসস্ট্যান্ডে নেমে বাসযোগে অথবা সিএনজি এর মাধ্যমে সরাসরি এশিয়ার বৃহত্তম দত্তনগর কৃষি খামারে যাওয়া যাবে।

তথ্যসূত্র 
দত্তনগর খামার সম্পর্কে জানতে চাই - ই-নলেজ

বহিঃসংযোগ 
 দত্তনগর কৃষি খামার - জাতীয় তথ্য বাতায়ন।

কৃষি
চুয়াডাঙ্গা জেলার দর্শনীয় স্থান
ঝিনাইদহ জেলার দর্শনীয় স্থান
সালমান খানের চলচ্চিত্র তালিকা

সালমান খান হলেন একজন ভারতীয় চলচ্চিত্র অভিনেতা যিনি প্রধানত বলিউডের চলচ্চিত্রে অভিনয় করে থাকেন। তিনি ১৯৮৯ সালের পারিবারিক ঘরানার নাটকীয় চলচ্চিত্র বিবি হো তে এইসি-তে সহ-তারকা হিসেবে অভিনয়ের মাধ্যমে চলচ্চিত্র অঙ্গনে প্রবেশ করেন। পরবর্তীতে তিনি সুরাজ ভরজাত্যার রোমাঞ্চকর ব্লকবাস্টার চলচ্চিত্র ম্যায়নে প্যায়ার কিয়া-তে অভিনয়ের মাধ্যমে চিত্রনায়ক হিসেবে আত্মপ্রকাশ করেন; যার স্বীকৃতিস্বরুপ তিনি ফিল্মফেয়ার পুরস্কার শ্রেষ্ঠ নবাগত চিত্রনায়ক পুরস্কারে জিতে নেন। ১৯৯০ দশকের শুরুর দিকে, তিনি অ্যাকশনধর্মী নাটকীয় চলচ্চিত্র যেমন: বাঘি: এ রিবেল ফর লাভ (১৯৯০), অ্যাকশনধর্মী চলচ্চিত্র পাত্থর কে ফুল (১৯৯১), এবং রোমাঞ্চকর চলচ্চিত্র সাজন (১৯৯১) অসাধারণ অভিনয় করেন। এই সকল চলচ্চিত্রগুলি ব্যবসায়িক দিক সাফল্য অর্জন করে। যাহোক উক্ত সময়ে তার মুক্তিপ্রাপ্ত অন্যান্য চলচ্চিত্রসমূহ যেমন: সূর্যবাশি (১৯৯২), জাগরুতি (১৯৯২), এবং দিল তেরা আশিক (১৯৯৩), বাণিজ্যিকভাবে বক্স অফিসে ব্যর্থ হয়, যার ফলে অভিনয় জীবনে কিছুটা ভাটা পড়ে।

১৯৯৪ সালে বরজাত্য পরিচালিত পারিবারিক ঘরানার নাটকীয় হাম আপকে হ্যায় কন চলচ্চিত্রে অসাধারণ অভিনয়ের মাধ্যমে দর্শক জনপ্রিয়তা লাভ করেন; যার ফলে চলচ্চিত্রটি উক্ত সময়ের বলিউডের সর্বোচ্চ ব্যবসাসফল চলচ্চিত্র হিসেবে অন্যতম একটি যায়গায় প্রতিষ্ঠিত করে নেয়। একই বছরে, তিনি আমির খান এর সাথে কমেডী চলচ্চিত্র আন্দাজ আপনা আপনা, যে অবশ্য বক্স অফিসে ব্যবসা করতে ব্যর্থ হয়। এরপর তিনি শাহরুখ খানের সাথে রাকেশ রোশনের নাটকীয় থ্রিলার করণ অর্জুন (১৯৯৫) কাজ করেন, যা বছরের দ্বিতীয় সর্বোচ্চ ব্যবসাসফল হিন্দি চলচ্চিত্র হিসেবে মর্যাদা লাভ করে। ১৯৯৬ সালে তার ৩টি চলচ্চিত্র প্রেক্ষাগৃহে মুক্তি দেওয়া হয় যেখানে গীতিনাট্য বিষয়ক  খামোসি এবং নাটকীয় চলচ্চিত্র জীত উল্লেখযোগ্য। পরবর্তী বছরে, ডেভিড ধাওয়ানের কমেডি চলচ্চিত্র যোধ্যায় দৈত চরিত্রে অভিনয় করেন। এরপর ১৯৯৮ সালে, তিনি সোহেল খানের প্যায়ার কিয়া তো ডারনা ক্যা এবং সংক্ষিপ্তভাবে রোমাঞ্চকর নাটকীয় চলচ্চিত্র কুচ কুচ হোত হ্যায় এ বিশেষ উপস্থিতি হিসেবে হাজির হন, যেখানে তার উভয় চলচ্চিত্র ১৯৯৮ সালে সর্বাধিক ব্যবসাসফল চলচ্চিত্র হিসেবে উপরের তালিকায় স্থান দখল করে। তার পরে তিনি এটার জন্য, অ্যাওয়ার্ড পান অ্যাওয়ার্ডটি হল ফিল্মফেয়ার অ্যাওয়ার্ড ফর বেস্ট সাপোর্টিং এক্টর.

চলচ্চিত্রের তালিকা

টেলিভিশন

নোট

পাদটিকা

তথ্যসূত্র

বহিঃসংযোগ
 

অভিনেতাদের চলচ্চিত্র তালিকা
সালমান খান
ভারতীয় চলচ্চিত্র তালিকা
ঢাকা-১৯

ঢাকা-১৯ হলো বাংলাদেশের জাতীয় সংসদের ৩০০টি নির্বাচনী এলাকার একটি। এটি ঢাকা জেলায় অবস্থিত জাতীয় সংসদের ১৯২নং আসন।

সীমানা
ঢাকা-১৯ আসনটি ঢাকা জেলার সাভার উপজেলার শিমুলিয়া, ধামসোনা, পাথালিয়া, ইয়ারপুর, আশুলিয়া, বিরুলিয়া, বনগাঁও ইউনিয়ন এবং সাভার ইউনিয়ন ও সাভার পৌরসভা নিয়ে গঠিত।

ইতিহাস
২০০১ সালের বাংলাদেশ আদমশুমারিতে জনসংখ্যা বৃদ্ধি লক্ষ করার পর, বাংলাদেশ নির্বাচন কমিশন ২০০৮ সালের সাধারণ নির্বাচনের পূর্বে জনসংখ্যার পরিবর্তন প্রতিফলিত করার জন্য জাতীয় সংসদের নির্বাচনী এলাকার সীমানা পুনঃনির্ধারণ করে এই নির্বাচনী আসন সৃষ্টি করে। ২০০৮ সালে পুনর্নির্ধারণের ফলে ঢাকা মহানগর এলাকায় ৭টি নতুন আসন যোগ করা হয়েছিল, যার ফলে রাজধানীতে আসন সংখ্যা ১৩ থেকে বৃদ্ধি পেয়ে ২০টি-তে দাড়িয়েছিল। পূর্বে বিদ্যমান ঢাকা-১২ থেকে এই নতুন নির্বাচনী এলাকা গড়ে উঠে।

২০১৪ বাংলাদেশের সাধারণ নির্বাচনের পূর্বে, নির্বাচন কমিশন নির্বাচনী এলাকার সীমানা হ্রাস করে। পূর্বে সাভার উপজেলার আরেকটি ইউনিয়ন পরিষদ, কন্দিয়া এই সীমানার অন্তর্ভুক্ত ছিল।

নির্বাচিত সাংসদ

নির্বাচনী ফলাফল

২০১৪
২০১৪ সালের বাংলাদেশের সাধারণ নির্বাচনে বিরোধীদলীয় নেতারা নির্বাচনের বর্জন করে তাদের প্রার্থীতা প্রত্যাহার করে নেওয়ার ফলে এনামুর রহমান বিনা প্রতিদ্বন্দ্বিতায় জয়লাভ করেন।

২০২৪

তথ্যসূত্র

বহিঃসংযোগ
 প্রথম আলোতে ঢাকা-১৯

ঢাকা জেলার জাতীয় সংসদীয় আসন
১৯৭৩-এ বাংলাদেশে প্রতিষ্ঠিত
মার্ক ফুটিট

মার্ক হ্যারল্ড অ্যালান ফুটিট (জন্ম: ২৫ নভেম্বর, ১৯৮৫) নটিংহামে জন্মগ্রহণকারী ইংরেজ ক্রিকেটার। ইংল্যান্ড ক্রিকেট দলের অন্যতম সদস্য তিনি। দলে তিনি মূলতঃ বোলারের দায়িত্ব পালন করেন। বামহাতে ফাস্ট বোলিংসহ ডানহাতে ব্যাটিংয়ে পারদর্শী মার্ক ফুটিট। কাউন্টি ক্রিকেটে ডার্বিশায়ারের প্রতিনিধিত্ব করছেন তিনি।

প্রারম্ভিক জীবন 
১৬ বছর বয়সে তার ক্রীড়াশৈলী কোচ ক্রিস টলি, পরামর্শক গ্রেগ স্মিথ ও রায়ান সাইডবটমের চোখে ধরা পড়ে। অভিষেক প্রথম-শ্রেণীর খেলায় গ্ল্যামারগনের বিপক্ষে ৪/৪৫ সহ দশম উইকেট জুটিতে ক্রিস রিডের সাথে মূল্যবান ১০১ রান তোলেন। এর পরপরই শ্রীলঙ্কার বিপক্ষে খেলার জন্য ইংল্যান্ডের অনূর্ধ্ব-১৯ দলে খেলার জন্য মনোনীত হন। কিন্তু নটিংহামশায়ারের বিপক্ষে মাত্র নয়টি খেলায় অংশগ্রহণের পর আগস্ট, ২০০৯ সালে দল ত্যাগ করে নভেম্বর, ২০০৯ সালে ডার্বিশায়ারের সদস্য হন।

খেলোয়াড়ী জীবন 
১ আগস্ট, ২০১৫ তারিখে ইংল্যান্ডের ১৪-সদস্যের টেস্ট দলে লিয়াম প্লাঙ্কেটসহ অন্তর্ভুক্ত হন। এজবাস্টনে অনুষ্ঠিত তৃতীয় টেস্টে জেমস অ্যান্ডারসনের আঘাতপ্রাপ্তির কারণে সফরকারী অস্ট্রেলিয়ার বিপক্ষে ২০১৫ সালের অ্যাশেজ সিরিজে তার এই অংশগ্রহণ। পরবর্তীতে অ্যান্ডারসন সুস্থ হওয়ায় পঞ্চম টেস্টে তার পরিবর্তে পুনরায় দলে ফিরে আসেন।

তথ্যসূত্র

আরও দেখুন 
 স্টুয়ার্ট ব্রড
 ইংল্যান্ড ক্রিকেট দল
 ২০১৫ অ্যাশেজ সিরিজ

বহিঃসংযোগ 
Mark Footitt at ECB

ইংরেজ ক্রিকেটার
১৯৮৫-এ জন্ম
জীবিত ব্যক্তি
নটিংহ্যামশায়ার ক্রিকেট বোর্ডের ক্রিকেটার
নটিংহ্যামশায়ারের ক্রিকেটার
মেরিলেবোন ক্রিকেট ক্লাবের ক্রিকেটার
ডার্বিশায়ারের ক্রিকেটার
নটিংহ্যাম থেকে আগত ক্রিকেটার
সারের ক্রিকেটার
এলো পলিফাইলা

এলো পলিফাইলা (অন্য নাম: স্পাইরাল এলো, ক্রুনাল্যান, লেখালা খারেৎসা) হলো এলো গোত্রের একটি প্রজাতি। এটি লেসোথোর ড্রাকেন্সবার্গ পর্বতের স্থানীয় উদ্ভিদ। অদ্ভুতভাবে প্রতিসাম্যতার কারণে আর পাঁচটি সর্পিল স্তরে বৃদ্ধির কারণে এটি বিখ্যাত।

নামকরণ ও শ্রেণিবিন্যাস 
এলো পলিফাইলা (aloe polyphylla) ইংরেজিতে 'স্পাইরাল এলো' নামে পরিচিত। আফ্রিকান ভাষায় ক্রুনাল্যান আর সেসোথো ভাষায় লেখালা খারেৎসা। সেসোথো হচ্ছে লেসোথোর ভাষা। প্রজাতির নামাংশের পলিফাইলা শব্দটি গ্রীক ভাষার; অর্থ-বহুপত্র।
শ্রেণিবিন্যাসের দিক থেকে, এটি রোডাক্যান্থি (Rhodacanthae) সিরিজের সাথে নিবিড়ভাবে সম্পর্কযুক্ত। এলো প্রজাতির Aloe glauca, Aloe lineata আর Aloe pratensis এর সাথে এর মিল আছে।

বর্ণনা 

এলো পলিফাইলা একটি কাণ্ডহীন এলো এবং এর পাতাগুলো বেশ পার্থক্যসূচক সর্পিলাকার ধারণ করে বাড়ে। আলাদা আলাদা পাতার একটি ক্রমপরিবর্তিত দশা থাকে যেটা একে সর্পিলাকারে পেঁচানো একটি বিন্যাস দেয়। এ গাছগুলো শোষক বলে মনে হয় না বা শাখা-প্রশাখাও ছাড়ে না। কিন্তু বীজের অঙ্কুর ঘটার পর তারা ছোট, ঘন ঝাড় তৈরী করে। মোটা, প্রশস্ত, দাঁতালো, ধূসর-সবুজাভ পাতায় থাকে ধারালো, গাঢ় পাতারডগা। এলো ফুল ফোটা শুরু হয় গ্রীষ্মের শুরুতে, লাল থেকে গোলাপী রঙের পরিপুষ্ট ফুল ফোটে শাখাময় পুষ্পবিন্যাসে।

আবাস 
সর্পিল এলো জন্মায় উঁচুতে- পাহাড়ি, ঘাসময় ঢালে। এখানে এটি পাথুরে চিড়, ফাটলের সাথে জড়িয়ে থাকে যেখানে নিষ্কাশন ব্যবস্থাও ভাল। গ্রীষ্মের সময় তাপমাত্র ঠান্ডা থাকে মোটামুটি এবং শীতে প্রায়ই তুষারে ঢেকে যায় এলোর উদ্ভিদ্গুলো। লেসোথোর ওই এলাকায় ভারী বৃষ্টিপাত হয় আর সেই আদ্রতা পর্বতের চূড়াময় ভরে থাকে।

সংরক্ষণ 
এ উদ্ভিদটির শোভাবর্ধনকারী হিসেবে উচ্চ সুখ্যাতি আছে। এটাই মূল কারণ একে দাম দেয়ার। এটাকে চাষ করা খুবই কঠিন এবং এর প্রাকৃতিক আবাস থেকে সরালে দ্রুত মারা যায়। দক্ষিণ আফ্রিকায় এই উদ্ভিদ কেনা বা সংগ্রহ করা দুটোই অপরাধ হিসেবে গণ্য করা হয়।

তথ্যসূত্র

বহিঃসংযোগ 
 Care and cultivation, ecological status, etc.
 Strange Wonderful Things

উদ্ভিদ
ক্যাকটাস
কোরীয় বর্ষপঞ্জি

কোরীয় বর্ষপঞ্জি বা কোরিয়ান বর্ষপঞ্জি হল পূর্ব এশিয়ার অন্যান্য দেশের মত কোরিয়ার একটি ঐতিহ্যমন্ডীত চন্দ্র নির্ভর বর্ষপঞ্জি। কোরীয় মেরিডিয়ান অনুসারে দিন গগনা করা হয়। কোরিয়ার ধর্মীয় ও সাংস্কৃতিক উৎসব এ পঞ্জিকা ভিত্তিক পালিত হয়।
১৮৯৬ সালে গ্রেগরীয় বর্ষপঞ্জি সরকারিভাবে গৃহীত হলেও প্রথাগত ছুটি, আচার-অনুষ্ঠান এ পঞ্জিকা অনুসারে হিসাব করা হয়। এমনকি পুরনো প্রজন্মের মানুষেরা বয়সও এ পঞ্জিকার উপর ভিত্তির করে হিসাব করে থাকে। এ পঞ্জিকার প্রথম দিন কোরিয়ার সর্ববৃহত উৎসব সিউলাল বা কোরিয়ান নববর্ষ পালিত হয়।

ইতিহাস

বৈশিষ্ট্যসমূহ

উৎসব
চান্দ্রভিত্তিক এ বর্ষপঞ্জি অনুসারে কোরিয়ার বিভিন্ন উৎসব পালিত হয়। যেমনঃ- সিউলাল, Chuseok এবং বুদ্ধের জন্মদিন। এটি কোরিয়ার প্রথা অনুসারে পূর্ব পুরুষদের স্মরণার্থ সভা এবং জন্মদিন নির্ণয়ে ব্যবহৃত হয়।

প্রথাগত ছুটি

আরও দেখুন
 বঙ্গাব্দ বাংলা বর্ষপঞ্জি

তথ্যসূত্র

বর্ষপঞ্জি
কোরিয়ার সংস্কৃতি
নির্দিষ্ট বর্ষপঞ্জি
অষ্টাদশ শতাব্দী

১৮শ শতাব্দী গ্রেগরীয় পঞ্জিকা অনুসারে ১৭০১ থেকে ১৮০০ সাল পর্যন্ত সময়কাল। এটি গত ২য় সহস্রাব্দের অষ্টম শতাব্দী। ১ জানুয়ারি ১৭০১ সালে শুরু হয় এবং ৩১ ডিসেম্বর ১৮০০ সালে শেষ হয়।

ঘটনাবলী

১৭০০-এর দশক 
 ১৭০৪ - জাপানের জেনরোকু (Genroku) যুগের সমাপ্তি।

১৭৫০-এর দশক 
 ১৭৫৭ - পলাশীর যুদ্ধ

১৭৯০-এর দশক 
 ১৭৯৯ - ওলন্দাজ পূর্ব ভারত কোম্পানি বিলুপ্ত করা হয়।

তথ্যসূত্র 

শতাব্দী
১৮শ শতাব্দী
২য় সহস্রাব্দ
প্রারম্ভিক আধুনিক যুগ
মুশাররাফ করিম

মুশাররাফ করিম (৯ জানুয়ারি, ১৯৪৬ - ১১ জানুয়ারি ২০২০) ছিলেন সত্তর দশকের একজন বাঙালি কবি। তিনি কবিতায় লোকজ শব্দ ব্যবহারের জন্য পরিচিত। এই বাংলাদেশী কবি একাধারে শিশু সাহিত্যিক এবং ঔপন্যাসিক। জীবিকাসূত্রে তিনি সাংবাদিক ছিলেন। শিশুসাহিত্যে বিশেষ অবদানের জন্য তিনি ২০০৩ সালে বাংলা একাডেমি পুরস্কার লাভ করেন।

প্রাথমিক জীবন 
মুশাররাফ করিমের জন্ম ময়মনসিংহের সেহরার বড়বাড়িতে। তার পিতার নাম এম. এ. করিম ও মাতার নাম আমিনা খাতুন।

মুশাররাফ করিম ময়মনসিংহের এডওয়ার্ড ইন্সটিটিউশন থেকে ১৯৬৪ সালে ম্যাট্রিক, নাসিরাবাদ কলেজ থেকে ১৯৬৭ সনে মানবিকে উচ্চ মাধ্যমিক, এবং একই কলেজ থেকে ১৯৭২ সনে স্নাতক পাস করেন। ১৯৭৪ সনে আনন্দমোহন কলেজ ময়মনসিংহ থেকে বাংলায় স্নাতকোত্তর শেষ করেন।

কর্মজীবন 
জীবিকাসূত্রে মুশাররাফ করিম সাংবাদিক ছিলেন।  সাংবাদিক হিসেবে তিনি বিভিন্ন পত্র-পত্রিকায় চাকরি করেছেন। তবে তিনি সংস্কৃতি মন্ত্রণালয়ের অধীন নেত্রকোণায় অবস্থিত উপজাতীয় কালচারাল একাডমির পরিচালক হিসেবেও দায়িত্ব পালন করেছেন। তিনি ষাটের দশকের আইয়ূববিরোধী আন্দোলনে অংশগ্রহণ করেছিলেন।

মৃত্যু
মুশাররাফ করিম দীর্ঘদিন ধরে ডায়াবেটিস ও বার্ধক্যজনিত রোগে ভুগছিলেন। ২০২০ সালের ১১ জানুয়ারি রাত সোয়া ১০টার দিকে চিকিৎসাধীন অবস্থায় ময়মনসিংহের একটি বেসরকারি হাসপাতালে তিনি মৃত্যুবরণ করেন।

নির্বাচিত গ্রন্থতালিকা

কবিতা 
 পাথরের  সাথে কথা (১৯৮২);
 অন্য এক আদিবাসে (১৯৮৪);
 সে নয় সুন্দরী শিরিন (১৯৮৭);
 কোথায় সেই দীর্ঘ দেবদারু (১৯৯০);
 নিবেদনের গন্ধঢালা (১৯৯২)
 অন্তরের ব্যাকুল ব্যাধি (১৯৯৭)
 কে আছে, কেউ কি আছে (২০০২),
 নির্বাচিত কবিতা (২০০২)
  ঘাসের ডগায় হলুদ ফড়িঙ (১৯৯৯)।

উপন্যাস
 পূর্ব-পুরুষগণ (২০০২)
 প্রথম বৃষ্টি (২০০২)
 স্বপ্নকাব্য উপন্যাসত্রয়ী (২০০২)

 শিশুসাহিত্য 
 কোকাকাকা (১৯৯৫),
 লেবেনডিশ (১৯৭৭);
 ছক্কা মামার গালগল্প (২০০২); 
 বোগাস ভুত (২০০২); 
 গু ফর নাতিন (২০০২); 
 নীলগঞ্জের ভূত টম সাহেবের অদ্ভুত বারি নিঝুমপুরের পোড়োবাড়ি চোরাগুহার রহস্য 
 ভয়ংকর ছেলেধরা কিশোর উপন্যাসসমগ্র'' (২০০২)

পুরস্কার ও সম্মাননা
মুশাররফ করিম ২০০৩ সালে শিশুসাহিত্যে অবদানের জন্য বাংলা একাডেমি পুরস্কার লাভ করেন। এছাড়া, তিনি বাংলা একাডেমির একজন ফেলো ছিলেন।

তথ্যসূত্র 

২০২০-এ মৃত্যু
১৯৪৬-এ জন্ম
বাংলাদেশী পুরুষ লেখক
বাংলাদেশী শিশুসাহিত্যিক
ময়মনসিংহ জেলার ব্যক্তি
বাংলাদেশী কবি
বাংলাদেশী সাংবাদিক
বাংলা একাডেমি সাহিত্য পুরস্কার বিজয়ী
বাংলা একাডেমির সম্মানিত ফেলো
বাংলাদেশী পুরুষ ঔপন্যাসিক
বাঙালি লেখক
নাসিরাবাদ কলেজের প্রাক্তন শিক্ষার্থী
আনন্দ মোহন কলেজ, ময়মনসিংহের প্রাক্তন শিক্ষার্থী
বাংলাদেশী পুরুষ কবি
অশ্বিনীকুমার

অশ্বিনীকুমারদ্বয়, নামান্তরে অশ্বিদ্বয়, মূলত বৈদিক দেবতা। তারা অধিকাংশ ক্ষেত্রেই সবিত (সূর্যদেব) ও শরণ‍্যু, নামান্তরে সংজ্ঞা, দেবীর যমজ পুত্রদ্বয় হিসাবে উল্লিখিত ও পরিচিত। ঋগ্বেদে এই যমজ দেবতাদের ভিষক বা চিকিৎসক হিসাবে বর্ণনা করা হয়েছে। সূর্য ও সংজ্ঞা অশ্বরূপে সঙ্গম করার ফলে এই দুই যমজ পুত্রের জন্ম হয়েছিল। বহু মূর্তিতেই অশ্বিনীকুমারদের তাই অশ্বমুখ দেখা যায়। অশ্বরূপে শরণ‍্যুসঙ্গমকালে সূর্য আরও এক পুত্র লাভ করেন। সেই তৃতীয় পুত্রের নাম রেবন্ত। রেবন্ত অশ্বদের অধিপতি দেবতা। অশ্বিনী সূর্যের অপর নাম। তাই সূর্যপুত্র এই দুই যমজ দেবতার নাম অশ্বিনীকুমারদ্বয়। এঁদের ভিতর যিনি অগ্রজ, তার নাম নাসত‍্য এবং যিনি অনুজ, তার নাম দস্র। ঋগ্বেদে অশ্বিনীকুমারদ্বয়ের উদ্দেশ‍্যে একটি সূক্ত গীত হয়েছে। ক্লাসিকাল সংস্কৃত সাহিত‍্যেও অশ্বিনীকুমারদ্বয় বারবার উল্লিখিত হয়েছেন। মহাভারতের আদিপর্বের পৌষ‍্যপর্বাধ‍্যায়ে উপমন‍্যোপাখ‍্যানে দেব-চিকিৎসক হিসাবে তারা উল্লেখযোগ‍্য ভূমিকা পালন করেছেন। মহাভারতের আদিপর্বেরই সম্ভবপর্বাধ‍্যায়ের অন্তর্গত যুধিষ্ঠিরাদির জন্মবৃত্তান্ত থেকে জানা যায় পাণ্ডুর কনিষ্ঠা পত্নী মাদ্রী সুদর্শন ও চিরতরুণ এই দেবভিষকদ্বয়ের ঔরসে ক্ষেত্রজ যমজ পুত্র লাভ করেন যাঁরা পিতা-দেবতাদের মতনই সুদর্শন ও অশ্ববান হয়েছিলেন। নাসত‍্যের ঔরসে নকুল ও দস্রের ঔরসে সহদেব জন্মলাভ করেন। নকুল ও সহদেব পিতৃ-পরিচয়ে আশ্বিনেয় নামেও পরিচিত। একবার চ্যবনের রূপবতী পত্নী স্নানরতা সুকন্যাকে দেখে মোহিত হয়ে ওঁরা সুকন্যাকে প্রস্তাব করেন চ্যবনকে ত্যাগ করে ওঁদের একজনকে বিবাহ করতে। সুকন্যা তাতে সম্মত হন না। ঘটনাচক্রে ওঁদের প্রসাদে চ্যবন তার যৌবন ফিরে পান। চ্যবনের তখন ওঁদের বর দেন যে, দেব-কর্মচারী হলেও ওঁদের সোমপান করবার অধিকার থাকবে।

ব্রতের ভাতের পূজা 
স্বর্গের চিকিৎসক অশ্বিনী কুমারদ্বয় সূর্যদেব ও সংজ্ঞা’র পুত্র। অভিশাপগ্রস্ত সংজ্ঞা জগজ্জননী পার্বতীর কাছে নিজের দুর্দশা থেকে মুক্তি চাইলে পার্বতী এক মুষ্টি চাল দিয়ে তাকে বলেছিলেন-আশ্বিন মাসের শেষ তারিখ পূর্বরাত্রে শেষ দিবস রেখে এই চাল ভক্তিপূর্বক রন্ধন শেষে মহাদেবের অর্চনা করতে হবে এবং কার্তিক মাসের ১ম দিবসে সেই অন্ন ভক্ষণে মনস্কামনা পূর্ণ হবে। সে নিয়ম মেনে রোগ ও অভিশাপমুক্ত হয়েছিলেন দেবী সংজ্ঞা।

আরও দেখুন 

 আশ্বিনিয়াই

তথ্যসূত্র 

মহাভারতের চরিত্র
মহাভারত
স্বাস্থ্য দেবতা
হিন্দু দেবতা
বৈদিক দেবদেবী
ত্রাণকর্তা দেবতা
দেন-এন নি শিসু

১৯৭৪ সালের জাপানি নাটকীয় চলচ্চিত্র। চলচ্চিত্রটি পরিচালনা করেন সুজি তেরায়ামা। চলচ্চিত্রটি ১৯৭৫ সালের কান চলচ্চিত্র উৎসবে সাফল্যের সাথে পদার্পণ করে।

তথ্যসূত্র

বহিঃসংযোগ

জাপানি চলচ্চিত্র
১৯৭৪-এর চলচ্চিত্র
জাপানি নাট্য চলচ্চিত্র
দ্বিতীয় সহস্রাব্দ

দ্বিতীয় সহস্রাব্দ (২য় সহস্রাব্দ) ছিল সময়কালের একটি নির্দিষ্ট সময়, যা গ্রেগরিয়ান বর্ষপঞ্জির ১০০১ সালের ১লা জানুয়ারি শুরু হয়ে ২০০০ সালে ৩১শে ডিসেম্বর শেষ হয়েছিল। এটি ছিল আন্ন দমিনাই বা কমন এরা-এর এক হাজার বছরের দ্বিতীয় পর্যায়।

পঞ্জিকা

সভ্যতা

ঘটনাবলি

তথ্যসূত্র

২য় সহস্রাব্দ
সহস্রাব্দ
রূপসা কলেজ

রূপসা কলেজ বাংলাদেশের খুলনা শহরে অবস্থিত একটি এমপিওভুক্ত বেসরকারি শিক্ষাপ্রতিষ্ঠান। ১৯৬৬ সালে এই কলেজটি প্রতিষ্ঠিত হয় ও ১৯৮৬ সালে  এমপিও ভুক্ত  করা হয়। এই কলেজটি উচ্চ মাধ্যমিক, স্নাতক (পাস) ও স্নাতক (সম্মান) পর্যায়ে পাঠ  প্রদান করে থাকে। এর উচ্চ মাধ্যমিক শিক্ষা কার্যক্রম যশোর মাধ্যমিক ও উচ্চ মাধ্যমিক শিক্ষা বোর্ড

ইতিহাস

তথ্যসূত্র

খুলনা জেলার মহাবিদ্যালয়
বাংলাদেশের বেসরকারি মহাবিদ্যালয়
১৯৬৬-এ প্রতিষ্ঠিত শিক্ষাপ্রতিষ্ঠান
১৯৬৬-এ পূর্ব পাকিস্তানে প্রতিষ্ঠিত